b"\n_START_ARTICLE_\nEur\xc3\xa0sia\n_START_SECTION_\nHist\xc3\xb2ria\n_START_PARAGRAPH_\nEur\xc3\xa0sia ha tingut un paper primordial en la hist\xc3\xb2ria del m\xc3\xb3n, ja que les seves civilitzacions han tingut una influ\xc3\xa8ncia decisiva a la resta del m\xc3\xb3n, i fins i tot els animals i les plantes procedents d'Eur\xc3\xa0sia s'han est\xc3\xa8s arreu per la seva adaptabilitat a diversos climes i latituds._NEWLINE_La ruta de la Seda simbolitza l'intercanvi comercial i cultural entre les cultures eurasi\xc3\xa0tiques al llarg de la hist\xc3\xb2ria i ha esdevingut un referent com m\xc3\xa9s va m\xc3\xa9s popular. Les d\xc3\xa8cades recents han vist apar\xc3\xa8ixer els estudis de la hist\xc3\xb2ria eurasi\xc3\xa0tica, que estableixen lligams gen\xc3\xa8tics, culturals i ling\xc3\xbc\xc3\xadstics entre les cultures europees i asi\xc3\xa0tiques de l'antigor, que durant segles s'han vist com totalment diferents._NEWLINE_Durant la Guerra freda, el Segon M\xc3\xb3n dominava geogr\xc3\xa0ficament el cor d'Eur\xc3\xa0sia._NEWLINE_El primer viatge de tren directe des de la Xina fins a Europa es va fer el 6 d'octubre de 2008, tardant 17 dies. Aquest viatge, des de Xiangtan a Hamburg, era massa lent i inconsistent per ser d'inter\xc3\xa8s comercial._NEWLINE_Des de principis de la d\xc3\xa8cada de 2010 les empreses i el govern xin\xc3\xa8s han realitzat grans inversions en les infraestructures de transport europees per a reviure la Ruta de la Seda. Les ciutats xineses amb potencial d'expansi\xc3\xb3 econ\xc3\xb2mica estan tractant d'aconseguir el seu tren directe a Europa._NEWLINE_De la Xina a Europa passaren el 2016 104.500 TEUs, quasi el doble que el 2015._NEWLINE_El 13 d'abril 2017 la Xina i el Kazakhstan signaren un acord per a construir una ruta ferrovi\xc3\xa0ria per al transport de contenidors que connectaria la Xina amb Europa. El 29 de setembre del mateix any l'acord s'estengu\xc3\xa9 entre el Kazakhstan i Let\xc3\xb2nia: la ruta comen\xc3\xa7aria el \xc3\x9cr\xc3\xbcmqi (Xina), passaria pel Kazakhstan, R\xc3\xbassia, Let\xc3\xb2nia, navega pel port de Riga fins al port de Rotterdam.\n_START_SECTION_\nAltres usos\n_START_PARAGRAPH_\nEur\xc3\xa0sia \xc3\xa9s tamb\xc3\xa9 un pa\xc3\xads fictici de la novel\xc2\xb7la de George Orwell 1984, que compr\xc3\xa8n aproximadament la mateixa \xc3\xa0rea geogr\xc3\xa0fica, excepte les Illes Brit\xc3\xa0niques, controlades per Oceania, i Est\xc3\xa0sia, formada per una alian\xc3\xa7a d'estats de la regi\xc3\xb3 (els m\xc3\xa9s importants dels quals s\xc3\xb3n la Xina i el Jap\xc3\xb3) despr\xc3\xa9s d'\xc2\xabuna d\xc3\xa8cada de lluites confuses\xc2\xbb. L'\xc3\x8dndia era una disputada zona fronterera entre Eur\xc3\xa0sia i Oceania."